घटना के बाद डिप्टी कमिश्नर नीलेश भर्ने ने कहा कि महिला और छोटी बच्ची को आखिरी बार गणेश साहू नाम के किराना दुकान पर देखा गया था, वहां वह शनिवार को शाम 5 बजे गईं थीं। पुलिस ने प्राथमिक जांच के बाद गणेश साहू को हिरासत में ले लिया है। पुलिस ने बताया कि साहू ने महिला को 7 हजार रुपए दिए थे। गणेश ने महिला से यह पैसा उधार लिया था, महिला लोगों को ब्याज पर पैसे देती थीं। जानकारी के अनुसार साहू के घर के सामने एक बोलेरो गाड़ी है, जिसमे खून के निशान देखे गए हैं। हालांकि पुलिस ने अभी यह पुष्टि नहीं की है कि यह गाड़ी साहू की है या किसी और की, वह इसकी जांच कर रही है।